Bókahandilin á Vaglinum er opin hvønn leygardag frá kl. 10 til-16. Søgan um H. N. Jacobsen H. N. J. Bókahandil hevur navn eftir Hans Nicolai Jacobsen. Hann var borin í heim 4. mai 1832. Tá var so mikið umskift í Havn, at hann og javnaldar hansara vuksu upp í betri korum, enn ættarliðnum frammanundan var lagað. Hans Niklái lærdi at binda bøkur inn, mest handilsbøkur, men eisini álmanakkar og sovorðið smátt. So væl lá hetta arbeiði fyri hjá honum, at ikki leið leingi um, fyrr enn hann beyð sær til at binda bøkur inn fyri fólk. Hann fekk ikki sórt at gera, og tann frammíhjávinningur, hann hevði av handverki sínum, kom honum væl við og gjørdist grundarlagi undir virki hansara seinni. J. Bókahandil byrjaði í Gongini í Havn, sum vit síggja á mydini niðanfyri: